ועדת הכלכלה, כנסת 20, פרוטוקול מספר 154, 2016-02-02 14:00

איתן כבל: שלום לכולם.

איתן כבל: אני מבקש לפתוח את דיון, דיון שלישי של ועדת הכלכלה של הכנסת היום:

איתן כבל: הצעת חוק התקשורת (בזק ושידורים) (תיקון מס' 61) (החלת האיסור על משלוח פרסומת לשם קבלת תרומות או לתעמולה), התשע"ה-2014, של חבר הכנסת מיקי רוזנטל וגם של חברת הכנסת לשעבר עדי קול.

איתן כבל: אנחנו מדברים על דיון בהחלת רציפות.

איתן כבל: אדוני, אתה רוצה לומר בשתי מילים במה דברים אמורים?

איתן כבל: בבקשה.

מיקי רוזנטל: סעיף 30א לחוק התקשורת (בזק ושידורים) קובע שאסור לשלוח דבר פרסומת בארבעה אמצעים: פקסימיליה, מסרונים, מכשיר חיוג אוטומטי ודואר אלקטרוני.

מיקי רוזנטל: ההצעה הזאת מבקשת להרחיב את האיסור ואת הסייגים על האיסור גם לגבי עמותות שמבקשות תרומות ולגבי גופים לא עסקיים אידיאולוגיים.

מיקי רוזנטל: רציתי להחיל את זה גם על הפוליטיקאים.

מיקי רוזנטל: אני חושב שראוי להחיל את זה גם על הפוליטיקאים, כי מי שחבר במפלגה- - -

איתן כבל: היית יכול לעשות את זה לפני הבחירות.

מיקי רוזנטל: יפה מאוד.

מיקי רוזנטל: אבל בהסכמה עם שר התקשורת דאז, מר גלעד ארדן, הוא ביקש להוריד את הדבר הזה ואני הסכמתי, וזה קיבל גיבוי של החלטת ממשלה בסייגים שציינתי.

מיקי רוזנטל: העיקרון הוא למנוע הטרדה איומה ונוראית.

איתן כבל: זו הטרדה, זה לא ליד ולא כאילו.

איתן כבל: למשל בבית שלי הפסקנו לענות לצלצולים בטלפון הנייח כי 95% מהשיחות שאנחנו מקבלים הן מן הסוג שאתה מדבר עליו.

איתן כבל: נציגי הממשלה.

<פאדיה זידאן: אני מנהלת מחלקה בכירה במשרד התקשורת, בלשכה המשפטית.

<פאדיה זידאן: אין לנו התנגדות להחיל דין רציפות על נוסח הצעת החוק כפי שעלה לקריאה הראשונה.

איתן כבל: תודה.

איתן כבל: אנחנו בעד.

איתן כבל: גם אתה וגם אני.

איתן כבל: מיקי רוזנטל מחליף את חברת הכנסת איילת נחמיאס ורבין.

איתן כבל: גברתי היועצת המשפטית, יש להכין את זה להעלאה לקריאה השנייה והשלישית.

איתן כבל: תודה רבה.